Peroxid vodíka

Peroxid vodíka (H2O2, HO-OH) je binárna zlúčenina kyslíka a vodíka. V molekule peroxidu vodíka sú atómy kyslíka viazané navzájom a na každom z nich je atóm vodíka, pričom väzby O-H sa nenachádzajú v jednej rovine.

Peroxid vodíka je bezfarebná kvapalina, s vodou neobmedzene miešateľná. Je silné oxidačné činidlo.  
 H2O2 + 2H+ + 2e ↔ 2H2O
 HO2− + H2 + 2e ↔ 3OH−

Pri styku s niektorými silnými oxidačnými činidlami však môže pôsobiť aj ako redukčné činidlo.
 Ag2O + H2O2 → 2Ag + H2O + O2
 5H2O2 + 2MnO4− + 6H3O+ → 5O2 + 2Mn2+ + 14H2O

Pri kontakte s horľavým materiálom môže spôsobiť požiar. Spôsobuje silné popáleniny a poleptanie.

Použitie 
Bielenie celulózy, dezinfekcia v medicíne ako 3-percentný vodný roztok, leptanie v elektrotechnickom priemysle, pokovovanie, bielenie zubov, melírovanie, úprava pitnej a odpadovej vody, ako okysličovadlo v hypergolických palivových zmesiach.

Počas 2. Svetovej vojny sa Peroxid vodíka používal v nemeckých ponorkách typu "U 571" ako okysličovadlo pre spaľovacie motory pod hladinou. Čo umožňovalo vyvinutie rýchlosti až 20 uzlov oproti akumulátorom ktoré mohli vyvinuť rýchlosť iba 6 až 8 uzlov

Vplyvom katalyzátorov ako platina, burel, striebro alebo krv sa peroxid vodíka exotermicky rozkladá na kyslík a vodu.

Použitie v raketových motoroch 

Peroxid vodíka je možné  použiť v raketových motoroch ako monopropellant (jednozložkové palivo), kedy dosahuje vlastnosti uvedené v tabuľke:

Peroxid vodíka je možné  použiť v raketových motoroch aj ako okysličovadlo v dvojzložkových palivách:
 Raketa BLACK ARROW
 hypergolický motor Bristol Siddeley Gamma, palivo: RP-1 / H2O2 85%, ISp = 2500 m/s
 Jadrová raketa Blue Steel
 hypergolický motor Armstrong Siddeley Stentor, palivo: RP-1 / H2O2 85%, ISp = 2200 m/s

Riziká 
 Katalytický rozklad vplyvom nečistôt (hrdza, kovové piliny, čistidlá, kyseliny, alkoholy, mazadlá), t.j. riziko výbuchu
 Pri poliatych tkaninách riziko samovznietenia aj s odstupom času
 Riziko poleptania pri kontakte s pokožkou
 Rozklad vplyvom svetla, náhle zväčšenie objemu (nádoby musia byť odvetrávané, uvoľňuje sa čistý kyslík)

Pozri aj 
Ponorka K-141 Kursk
Torpédo

Referencie 

Vodíka
Zlúčeniny vodíka
ATC A01AB – Antiinfektíva a antiseptiká pre lokálnu liečbu v dutine ústnej